Doplnenie k materiálu č. 100/2007 z 27. novembra 2007

Dôvodová správa

K bodu: Návrh na bezodplatný prevod nehnuteľného majetku do vlastníctva hlavného  
              mesta SR Bratislavy – SO 04-pešie komunikácie 1.-3. etapa Panónska cesta – 
              - zastávky MHD a PS 2 – cestná svetelná signalizácia, vybudované v rámci stavby               
              „Petržalské korzo“ 

Predmet: stavebný objekt SO 04 – pešie komunikácie 1.-3. etapa-zastávky MHD
               stavebný objekt PS 2 – cestná svetelná signalizácia 

Nadobúdacia hodnota:  SO 04 - 1.327.189,03 Sk ( slovom: jedenmilióntristodvadsaťsedem-
                                      tisícstoosemdesiatdeväť slovenských korún 03/100 )
                                      PS 2 – 2.133.890,19 Sk ( slovom: dvamiliónystotridsaťtritisícosemsto- 
                                      deväťdesiat slovenských korún 19/100 )

Odôvodnenie:

	Mestská časť Bratislava-Petržalka vybudovala stavbu „Prepojenie ŽST Bratislava-Petržalka a Starého Mesta, Bratislava – Petržalské korzo“ , ktorej súčasťou je aj stavebný objekt SO 04 –Pešie komunikácie 1.-3. etapa a objekt PS 2 – cestná svetelná signalizácia. V rámci SO 04 sú riešené aj zastávky MHD na Panónskej ceste, ktoré sú umiestnené  po obidvoch stranách komunikácie II. triedy – smer Petržalka-mesto a smer mesto-Petržalka v blízkosti   podchodu pre peších, ktorý bol taktiež vybudovaný v rámci stavby „Petržalské korzo“ a zabezpečuje bezkolízny prechod cestujúcich a ostatných chodcov medzi  ŽST Bratislava-Petržalka a Panónskou cestou. Objekt PS 2 -  cestná svetelná signalizácia, ktorého súčasťou sú semafóry a farebné značenie (zebry), zabezpečuje bezpečný prechod pre peších cez Panónsku cestu.
	Zloženie spevnených plôch, tvoriacich zastávky MHD, financovanie stavebného objektu ako aj podrobný popis sú uvedené v prílohe č. 1 a č. 2 tohto materiálu. Celková nadobúdacia hodnota zastávok MHD predstavuje finančnú čiastku  1.327.189,03 Sk.  
	Podrobný popis cestnej svetelnej signalizácie ako aj financovanie objektu sú uvedené v prílohe č. 3 a č. 4 tohto materiálu. Celková nadobúdacia hodnota stavebného objektu PS 2 predstavuje finančnú čiastku 2.133.890,19 Sk. 
Prílohy č. 1 – č. 4 vypracoval referát štrukturálnych fondov.

Všeobecne záväzné nariadenie mestskej časti Bratislava-Petržalka č. 3 zo dňa 7.2.1994 o zásadách hospodárenia s majetkom mestskej časti Bratislava-Petržalka a majetkom jej zvereným do správy hlavným mestom SR Bratislavou v znení neskorších dodatkov v § 17 ods. 1 písm. b) ustanovuje, že miestne zastupiteľstvo schvaľuje prevody vlastníctva nehnuteľného majetku.   Preto mestská časť Bratislava-Petržalka, ako vlastník stavby objektu SO  04 –Pešie komunikácie 1.-3. etapa – zastávky MHD a PS 2 – cestná svetelná signalizácia navrhuje bezodplatný prevod uvedeného majetku do vlastníctva hlavného mesta SR Bratislavy.  Zastávky MHD ako aj semafóry sú súčasťou komunikácie II. triedy Panónska cesta, ktorej správu vykonáva hlavné mesto SR Bratislava v zmysle Štatútu hlavného mesta SR Bratislavy.  Prevod bude vykonaný na základe zmluvy o bezodplatnom prevode majetku.

- 2 -

Materiál bol prerokovaný v komisii správy majetku a miestnych podnikov dňa 7.11.2007 a na základe jej uznesenia č. 3 je materiál doplnený o nasledovné údaje, ktoré spracoval referát štrukturálnych fondov. 
Stavebný objekt zastávky MHD bol prevzatý od dodávateľa 19.12.2004 v hodnote 1 327 189,03 Sk, cestná svetelná signalizácia bola prevzatá od dodávateľa dňa 18.12.2003 v hodnote 2 133 890,19 Sk.  Kolaudačné rozhodnutie bolo vydané pre objekt zastávky MHD 28.11.2006  a právoplatnosť nadobudlo dňa 11.1.2007. Kolaudačné rozhodnutie bolo vydané pre objekt cestná svetelná signalizácia  4.6.2004 a právoplatnosť nadobudlo 15. 6. 2004. Používať sa stavebné objekty začali 4.6.2004.

Vysvetlenie: výpis z fa č. 60320133- Doprastav a.s. 

Položka	

Názov položky	

mj	

množstvo	
Jednotkova
cena v €	
Cena celkom v €	
Cena celkom v SKK	

59621	
Kryt pre peších	
m²	
246	
13,59	
3 343,14	
136 965,07 Sk	

V prípade odčlenenia plochy pre peších, ktorá je súčasťou stavebného objektu SO 3-Podchod v zmysle správy geodeta J. Smidu, ktorý robil geometrické plány na stavbu Petržalské korzo by sa jednalo o plochu 246 m² a predstavovalo sumu 136 965,07 Sk.

Materiál bol prerokovaný v Miestnej rade mestskej časti Bratislava-Petržalka dňa                13. novembra 2007 a prijala Uznesenie č. 108, ktorým

o d p o r ú č a

Miestnemu zatupiteľstvu mestskej časti Bratislava-Petržalka 

s ch v á l i ť

bezodplatný prevod majetku stavebných objektov do vlastníctva hlavného mesta SR Bratislavy:
-	SO 04 - pešie komunikácie 1.-3. etapa Panónska cesta –  zastávky  MHD v hodnote 1.327.189,03 Sk 
-	PS 2  –  cestná  svetelná  signalizácia v hodnote 2.133.890,19 Sk,
ktoré boli  vybudované v rámci stavby „Petržalské korzo“ 

	Príloha č. 1

SR 0017.03.01- „Petržalské korzo“ – zastávky MHD

Náklady vynaložené na realizáciu zastávok MHD z SO4 – Pešie komunikácie sú v celkovej hodnote 1 327 189,03 Sk. Skladajú sa z nákladov hradených z Phare príspevku v hodnote 959 901, 18 SK ( vidˇ.tab.1), čo sú priame stavebné náklady. K tomu prislúcha podiel hradený MČ Bratislava – Petržalka v sume 367 287,85 Sk, jedná sa o vedľajšie rozpočtové náklady – parciálny podiel za projektovú dokumentáciu, vypracovanie geometrických plánov, stavebný dozor, náklady na implementáciu projektu.

Výpis z výkazu – výmer z  fa č. 60320133 z 30.11.2003 od Doprastavu a.s.
							  
tabuľka č.1

Položka	Názov položky	Cena celkom
€	Cena celkom
SKK	
113 35.1	Odstránenie vozovky podkladu
m³	
5 112,94	
209 472,03	
561 25	Podklad z kameniva spevneného cementom   m²	
1 574,02	
64 486,02	
564 27	Podklad vozovky zo štrkopiesku m²	
972,04	
39 823,50	
582 23	Kryt vozovky z betónu 
CRETEPRINT    m²	
14 874	
609 372,90	
596 21	Kryt pre peších   m²	896,94	36 746,73	
	Celkom €, SKK	23 429,94	959 901,18 	

Celková suma:    1 327 189,03 SK
				
  z toho                  959 901,18 SK   náklady Phare a ŠR 
           
                 367 287,85 SK   náklady MČ Bratislava – Petržalka

V tabuľke sú uvedené položky a množstvá, ktoré boli použité pri realizácii zastávok MHD na Panónskej ceste v dotyku trasy autobusov MHD a stavby „Petržalské korzo“.Keďže realizáciou stavby bol presmerovaný prechod chodcov cez Panónsku cestu smerom na železničnú stanicu na iné miesto, v rámci koordinácie dopravy bolo nutné vybudovať nové zastávky MHD.
 Na realizáciu sa použili materiály a technológia, ktoré používa Dopravný podnik Bratislava na stavbu zastávok MHD v meste Bratislava. Vybudované boli zastávky autobusov z tvrdého podkladu tak, aby neprichádzalo k deformáciam vozovky a k tomu bola vybudovaná príslušná plocha na chodníkoch zo zámkovej dlažby pre cestujúcich. Prístrešok na strane smerom do centra dodal Dopravný podnik Bratislava ako aj označenie zastávok. Na strane z centra smerom do Petržalky nie je umiestnený prístrešok nakoľko v tejto časti sa nachádza vstup do podchodu ŽS a nástupište autobusov je prekryté prístreškom, ktorý je súčasťou stavby novinového stánku a výťahu pre imobilných. 
Zastávky MHD sú súčasťou stavebného objektu SO4 – Pešie komunikácie a v projekte neboli riešené ako samostatný celok.	

	Príloha č. 2

	Popis objektu MHD – zastávok

	Predmetné zastávky sa nachádzajú na Panónskej ceste v úseku medzi Daňovým úradom a podchodom k ŽSR Bratislava – Petzržalka na parcele č. 1741.
	Jedná sa o spevnené plochy pre zastávky autobusov v dĺžke 25 m šírky 4,2 m, ktoré sú vybudované na jestvujúcej komunikácii. K nim sú vybudované príslušné stojiská pre cestujúcich s označením zastávok MHD. Pre zastávky autobusov bolo nutné odstrániť pôvodne materiály z príslušnej komunikácie na určenom mieste a následne vybudovanie odstavných miest, ktoré sú povrchovo upravené betónom Creteprint, ktorý farebne odlišuje zastávku od bežnej komunikácie. Stojisko pre cestujúcich na strane DÚ je vybudované z pôvodného chodníka doplnením zámkovej dlažby a vybudovaním prístrešku, ktorý dodal Dopravný podnik hlavného mesta SR. Na strane železničnej stanice do podchodu je budovaná len zastávka autobusov rovnakou technológiou ako zastávka oproti DÚ a stojisko pre cestujúcich bolo budované ako súčasť vstupu do podchodu, k výťahom a novinovému stánku. Preto ani nie je predmetom odovzdania do majetku hlavného mesta SR. 
	Zastávky MHD bolo nutné vybudovať z dôvodu vytvorenia nových dôležitých trás pre chodcov, z čoho vyplynula aj zmena organizácie v autobusovej doprave MHD a to najmä prepojenie autobusovej a vlakovej dopravy.Tým, že prechod cez Panónsku cestu je riešený svetelnou signalizáciou zvýšila sa bezpečnosť pre chodcov, čo je dôležitý bezpečnostný faktor tohoto úseku. Prechod medzi týmito zastávkami cez Panónsku cestu je zároveň riešený aj pre imobilných občanov, ktorí sa zároveň výťahom môžu bezbariérovo dostať týmto úsekom až do centra mesta.

	Príloha č. 3

SR 0017.03.01- „Petržalské korzo“ – Cestná  svetelná signalizácia

Náklady vynaložené na realizáciu PS 2 – Cestná  svetelná signalizácia sú v celkovej hodnote 35 329,44 EUR bez DPH, čo predstavuje v prepočte hodnotu v sume 2 133 890,19 SKK vrátane DPH 14% v sume 206 493,18 SKK a pripočítaných vedľajších rozpočtových nákladov v sume 452 445,74 SKK. Náklady boli hradené len zo zdrojov MČ nakoľko faktúry DPS a.s., fa č. 60320125 a 60320130 boli vystavené v roku 2003 a neboli uhradené CFCU MFSR, preto boli následne predmetom úhrady v Dohode o uznaní dlhu zo dňa 10.8. 2004. 

Výpis z výkazu – výmer z  fa č. 60320125 č. 60320130 (z 15.11.2003 a  16.9.2003) od Doprastavu a.s.
							  
tabuľka č.1   fa č. 60320125

Položka	Názov položky	Cena v 
€	Cena celkom
SKK	
31.62.11	Cestná svetelná signalizácia         	
7 550,58	
312 284,44	
45.11.21	Výkopové práce 
                                m³	
575,52	
23 802,93	
45.21.22	Mikrotuneláž, PVC chránička 
                                m                                             	
3 892,80	
161 002,31	
45.34.21	Montáž k položke 31.62.11                 	
1 707,76	
70 631,25	
	Celkom €, SKK	13 726,66	567 720,93	

tabuľka č. 2  fa č. 60320130

Položka	Názov položky	Cena v 
€	Cena celkom
SKK	
31.62.11	Cestná svetelná signalizácia 	
17 618,02	
739 886,37	
45.34.21	Montáž k položke 31.62.11	
3 984,76	
167 343,98	
	Celkom €, SKK	21 602,78	907 230,35	

Celková suma:   2 133 890,19  SK
				
  z toho                  DPH   206 493,18  SK   
           
                vedľajšie rozpočtové náklady   452 445,74 SK   

				    - 2 - 

V tabuľke sú uvedené položky a množstvá, ktoré boli použité pri realizácii cestnej a svetelnej signalizácie na Panónskej ceste medzi zastávkami MHD stavby „Petržalské korzo“.Keďže realizáciou stavby vznikla potreba vytvoriť bezpečný prechod cez komunikáciu II. triedy – Panónska cesta medzi Daňovým úradom a ŽSR bolo nutné vybudovať novú cestnú a svetelnú signalizáciu.
Na realizáciu boli použité materiály a technológia, ktorá sa bežne používa na vybudovanie cestnej a svetelnej signalizácie pri všetkých komunikáciach v celej SR. 
Cestná a svetelná signalizácia je riešená v prevádzkovom súbore PS 2, ktorý je súčasťou stavebného objektu SO 3 – Podchod ŽSR a v projekte nebola riešená ako samostatný celok.	

	Príloha č. 4

	Popis objektu  - Cestná  svetelná signalizácia

	 Cestná svetelná signalizácia je nainštalovaná na Panónskej ceste v úseku medzi Daňovým úradom a podchodom k ŽSR Bratislava – Petržalka na parcele č. 1741.
	Jedná sa o semafóry nainštalované na stojanoch umiestnených na krajniciach resp. v strede komunikácie. Svetelná signalizácia je inštalovaná pre motorové vozidlá ako aj pre chodcov. Pre chodcov sú na stojanoch umiestnené ovládacie skrinky, ktoré regulujú dopravu po stlačení príslušného tlačítka. V opačnom prípade je signalizácia naprogramovaná tak, aby umožňovala voľný prechod automobilov. Zároveň je svetelná signalizácia zosúladená so signalizáciou v križovatke na Ševčenkovej  ulici pri Shell pumpe tak, aby nevznikali zbytočné obmedzovania plynulosti cestnej premávky.
	Prechod pre chodcov medzi semafórmi je vyznačený na komunikácii farebným značením a tzv. zebrou.